1. pielikums
atklāta konkursa ID Nr. CNP/2026/74
apspriedes noteikumiem

PLĀNOTĀS KVALIFIKĀCIJAS 

ATKLĀTAM KONKURSAM
“Luksoforu objektu, ielu apgaismojuma tīklu uzturēšana un apsaimniekošana Cēsu pilsētā un Vaives pagastā, Cēsu novadā”,
(identifikācijas Nr. CNP/2026/74)

Cēsu novada pašvaldības atklāta konkursa “Luksoforu objektu, ielu apgaismojuma tīklu uzturēšana un apsaimniekošana Cēsu pilsētā un Vaives pagastā, Cēsu novadā”, identifikācijas Nr. CNP/2026/74, iepirkuma komisija iepirkuma procedūras dokumentācijā plāno šādas kvalifikācijas un tehniskā piedāvājuma prasības:
	Kvalifikācijas prasības
	Dokuments kvalifikācijas prasības atbilstības novērtēšanai

	8.2.1. Pretendents iesniedz pieteikumu dalībai iepirkuma procedūrā atbilstoši Konkursa nolikuma 2. pielikumam. 
Pieteikums jāparaksta Pretendenta pārstāvim ar pārstāvības tiesībām vai tā pilnvarotai personai. Ja Pretendents ir piegādātāju apvienība un sabiedrības līgumā nav atrunātas pārstāvības tiesības, pieteikums jāparaksta katrai personai, kas iekļauta piegādātāju apvienībā. 
Ja pieteikumu paraksta persona, kurai nav Pretendenta pārstāvības tiesības, jāiesniedz Pretendenta personas ar pārstāvības tiesībām izdota pilnvara (oriģināls vai apliecināta kopija) citai personai parakstīt piedāvājumu. 
Personai, kura paraksta pieteikumu, pārstāvības tiesībām jābūt nostiprinātām atbilstoši Latvijas Republikā spēkā esošajam normatīvo aktu regulējumam. Ārvalstu pretendenta paraksttiesīgās personas pārstāvības tiesībām ir jābūt nostiprinātām atbilstoši tā reģistrācijas valsts vai patstāvīgās dzīvesvietas valsts normatīvo aktu regulējumam.
Ja pieteikumu nav parakstījusi persona ar pārstāvības tiesībām, piedāvājums tiek noraidīts.
Pretendents pieteikuma parakstīšanai izmanto EIS iestrādāto paraksta rīku, kas nodrošina elektroniskā dokumenta parakstītāja identitātes apstiprināšanu vai elektronisko parakstu, kas atbilst normatīvajiem aktiem par elektronisko dokumentu un elektroniskā paraksta statusu.

	8.2.2. Ja pieteikumu iesniedz piegādātāju apvienība, pieteikuma dokumentus paraksta atbilstoši piegādātāju savstarpējās vienošanās nosacījumiem.
	Pieteikumam jāpievieno šo personu starpā noslēgta vienošanās, kas parakstīta tā, ka vienošanās ir juridiski saistoša visiem apvienības dalībniekiem. Līgumā (vienošanās) jāiekļauj šāda informācija:
1) piegādātāju apvienības dibināšanas mērķis un līguma darbības (spēkā esamības) termiņš;
2) katra apvienības dalībnieka līguma daļa, tiesības un pienākumi;
3) informācija par piegādātāju apvienības vadošo dalībnieku;
4) pilnvarojumu dalībniekam, kurš tiesīgs rīkoties visu piegādātāju apvienības dalībnieku vārdā un to vietā, norādot dalībnieka pilnvarotās personas ieņemamo amatu, vārdu un uzvārdu.

	8.2.3. Pretendents ir neatkarīgi no konkurentiem izstrādājis piedāvājumu, ko Pretendents apliecina, iesniedzot apliecinājumu par neatkarīgi izstrādātu piedāvājumu (Konkursa nolikuma 3. pielikums).

	8.2.4. Pretendents normatīvajos tiesību aktos noteiktajos gadījumos ir reģistrēts Komercreģistrā, VID publiskojamo datu bāzē vai līdzvērtīgā reģistrā ārvalstīs.
Prasība attiecas arī uz personālsabiedrību un  visiem personālsabiedrības biedriem (ja piedāvājumu iesniedz personālsabiedrība) vai  visiem piegādātāju apvienības dalībniekiem (ja piedāvājumu iesniedz piegādātāju apvienība), personu, uz kuras iespējām Pretendents balstās, lai apliecinātu, ka tā kvalifikācija atbilst paziņojumā par līgumu vai iepirkuma procedūras dokumentos noteiktajām prasībām (ja attiecināms), kā arī apakšuzņēmējiem (ja Pretendents plāno piesaistīt apakšuzņēmējus).
Ja par iepirkuma procedūras uzvarētāju tiek atzīta personu apvienība, tās pienākums ir līdz iepirkuma līguma  noslēgšanai, bet ne vēlāk kā 10 (desmit) dienu laikā no dienas, kad saskaņā ar PIL Pasūtītājs ir informējis Pretendentu par iepirkuma līguma slēgšanas tiesību piešķiršanu, pēc savas izvēles izveidosies atbilstoši noteiktam juridiskam statusam vai noslēgs sabiedrības līgumu, vienojoties par apvienības dalībnieku atbildības sadalījumu, ja tas nepieciešams iepirkuma līguma noteikumu sekmīgai izpildei.
Šajā apakšpunktā minēto termiņu var pagarināt, ja attiecīgais ārvalsts Pretendents iesniedz pierādījumus tam, ka attiecīgajā mītnes valstī reģistrācijas procesam nepieciešams ilgāks laiks.
	Informāciju par Pretendentu, kurš ir reģistrēts Latvijas Republikas Komercreģistrā, Komisija pārbauda Uzņēmumu reģistra tīmekļa vietnē, ja Pretendents nav iesniedzis komersanta reģistrācijas apliecības kopiju.
Informāciju par fiziskām personām, kas veic saimniecisko darbību, Komisija pārbauda Valsts ieņēmuma dienesta tīmekļa vietnē sadaļā “VID publiskojamo datu bāze/Saimnieciskās darbības veicēji”.
Ja Pretendents (personu grupa) uz piedāvājuma iesniegšanas brīdi nav izveidojis personālsabiedrību, tad personu grupa iesniedz visu personu grupas dalībnieku parakstītu saistību raksta (protokolu, vienošanos vai citu dokumentu) kopiju par sadarbību līguma izpildē.
Pretendents, kurš nav reģistrēts Latvijas Republikas Komercreģistrā vai VID publiskojamo datu bāzē, iesniedz komercdarbību vai saimnieciskās darbības reģistrējošas iestādes ārvalstīs izdotu reģistrācijas apliecības kopiju vai izziņu (-as) vai arī ārvalstīs reģistrēts Pretendents norāda publiski pieejamu reģistru, kur Komisija varētu pārliecināties par reģistrācijas faktu, kas apliecina, ka Pretendents, personu grupas dalībnieki, personālsabiedrības dalībnieki, persona, uz kuras iespējām Pretendents balstās, lai apliecinātu, ka tā kvalifikācija atbilst paziņojumā par līgumu vai iepirkuma procedūras dokumentos noteiktajām prasībām, un apakšuzņēmēji ir reģistrēti likumā noteiktajā kārtībā un apliecina ārvalstīs reģistrēta Pretendenta (arī personu grupas dalībnieku, personālsabiedrības dalībnieku, personu, uz kuras iespējām Pretendents balstās, lai apliecinātu, ka tā kvalifikācija atbilst paziņojumā par līgumu vai iepirkuma procedūras dokumentos noteiktajām prasībām un apakšuzņēmēju) dalībnieku sastāvu.

	8.2.5. Pretendents vai persona, uz kuras iespējām Pretendents balstās, iepriekšējo 5 (piecu) gadu laikā (2021., 2022., 2023., 2024., 2025. gadā) un 2026. gadā līdz piedāvājumu iesniegšanas brīdim, vai īsākā, ņemot vērā Pretendenta dibināšanas vai darbības uzsākšanas laiku, ir izpildījis vismaz 1 (vienu) līdzvērtīgu1 līgumu, kura ietvaros ir veikti ielu apgaismojuma tīklu un luksoforu uzturēšanas un apsaimniekošanas darbi.
1 Par līdzvērtīgu līgumu tiek uzskatīts līgums par ielu apgaismojuma tīklu un luksoforu uzturēšanu un apsaimniekošanu ar darbības termiņu vismaz 6 mēneši.
	Pretendents atbilstošu pieredzi norāda pieredzes sarakstā (Konkursa nolikuma 2. pielikums), klāt pievienojot:
1) Atsauksmi(-es) no pieredzes sarakstā norādītajiem pasūtītājiem par veiktajiem pakalpojumiem; vai
2) Citus dokumentus (pēc nepieciešamības), kas pierāda prasību izpildi (piemēram, Pieņemšanas nodošanas akts u.tml.).

	8.2.6. Ja Pretendentam tiks piešķirtas iepirkuma līguma slēgšanas tiesības, tas iepirkuma līguma izpildē piesaistīs atbilstošas kvalifikācijas un kompetences speciālistu(-us):
1) kuram ir elektrodrošības grupas apliecība ne zemāka par B elektrodrošības grupu;
2) kurš ir sertificēts elektroietaišu izbūves darbu vadīšanā līdz 1 kV.
Viens speciālists drīkst pildīt vairākas pozīcijas.
	Pretendents iepirkuma līguma izpildē piesaistīto kvalificēto personālu norāda speciālistu sarakstā (Konkursa nolikuma 2.pielikums), klāt pievienojot:
1) Speciālista parakstītu apliecinājumu (Konkursa nolikuma 6. pielikums), ka, ja ar Pretendentu tiks noslēgts iepirkuma līgums, tas apņemas piedalīties iepirkuma līguma izpildē un pildīt attiecīgā speciālista pienākumus.
2) piedāvājumā norādītā speciālista elektrodrošības grupas apliecības kopiju.

Pasūtītājs Būvniecības informācijas sistēmas tīmekļa vietnē sadaļā “Būvspeciālistu reģistrs” pārbaudīs aktuālo informāciju par piedāvāto būvspeciālistu.
Attiecībā uz ārvalstu speciālistu:
1) tā kvalifikācijai ir jāatbilst speciālista reģistrācijas valsts, kurā speciālists pastāvīgi strādā, attiecīgajā profesijā prasībām noteiktu pakalpojumu sniegšanai.
2) Pretendentam ir jāiesniedz apliecinājums, ka tā piesaistītie ārvalstu speciālisti ir tiesīgi sniegt norādītos pakalpojumus, un gadījumā, ja ar pretendentu tiks noslēgts iepirkuma līgums, tas līdz iepirkuma līguma noslēgšanai iesniegs atzīšanas institūcijai deklarāciju par īslaicīgu profesionālo pakalpojumu sniegšanu Latvijas Republikas reglamentētajā profesijā.

	8.2.7. Pretendentam ir pieejama nepieciešamā  tehnika,  lai  nodrošinātu  iepirkuma  priekšmetā noteikto darbu izpildi.
	Apliecinājums, ka Pretendenta rīcībā ir mobilā cilvēku pacelšanas iekārta, kas nodrošina cilvēku pacelšanu līdz 14 metru augstumam un ir paredzēta darbam pilsētas ielās, klāt pievienojot:
1) Tehniskās pases kopiju;
2) Gadījumā, ja pasūtījuma izpildei Pretendents plāno izmantot nomā, patapinājumā nodotu, vai uz pakalpojuma līguma pamata izmantojamu tehniku, kas norādīta piedāvājumā, Pretendentam ir jāiesniedz attiecīgās tiesiskās attiecības nodibinoša līguma, nodomu protokola kopiju, vai arī potenciālā iznomātāja, patapinātāja vai pakalpojuma sniedzēja rakstisks apliecinājums (oriģināls) gatavībai iznomāt, patapināt attiecīgo tehniku.

	8.2.8. Pretendents var balstīties uz citu personu tehniskajām un profesionālajām iespējām, ja tas ir nepieciešams konkrētā iepirkuma līguma izpildei, neatkarīgi no savstarpējo attiecību tiesiskā rakstura.
Pretendents piedāvājumā norāda personas, uz kuru tehniskajām un profesionālajām iespējām tas balstās (Konkursa nolikuma 2. pielikums) un pierāda Pasūtītājam, ka tā rīcībā būs nepieciešamie resursi, iesniedzot šo personu apliecinājumu (Konkursa nolikuma 4. pielikums) vai vienošanos par nepieciešamo resursu nodošanu Pretendenta rīcībā. Apliecinājumus un vienošanās par sadarbību un/vai resursu nodošanu Pretendents var aizstāt ar jebkuriem cita veida dokumentiem, ar kuriem Pretendents spēj pierādīt, ka nepieciešamie resursi Pretendentam būs pieejami un tiks izmantoti iepirkuma līguma izpildes laikā, atkarībā no nodoto resursu veida. Iesniegtajiem dokumentiem (tai skaitā, apliecinājumiem un vienošanās) jābūt pietiekamiem, lai pierādītu Pasūtītājam Pretendenta spēju izpildīt iepirkuma līgumu, kā arī to, ka visā līguma izpildes laikā Pretendents faktiski izmantos tā uzņēmēja resursus, uz kura iespējām tas balstās savas kvalifikācijas pierādīšanai.
Pretendents, lai apliecinātu profesionālo pieredzi vai Pasūtītāja prasībām atbilstoša personāla pieejamību, var balstīties uz citu personu iespējām tikai tad, ja šīs personas veiks būvdarbus vai sniegs pakalpojumus, kuru izpildei attiecīgās spējas ir nepieciešamas.
Pretendents, kā arī personas, uz kuras iespējām Pretendents balstās, dokumentu parakstīšanai var izmantot elektroniskās informācijas sistēmā iestrādāto paraksta rīku, kas nodrošina elektroniskā dokumenta parakstītāja identitātes apstiprināšanu vai elektronisko parakstu, kas atbilst normatīvajiem aktiem par elektronisko dokumentu un elektroniskā paraksta statusu

	8.2.9. Piedāvājumā jānorāda visi apakšuzņēmēji (t.sk. apakšuzņēmēja apakšuzņēmēji) un katram šādam apakšuzņēmējam izpildei nododamo iepirkuma līguma daļu (Konkursa nolikuma 2. pielikums) un jāiesniedz sarakstā norādīto apakšuzņēmēju apliecinājumu par gatavību piedalīties iepirkuma līguma izpildē un veikt tam nododamo iepirkuma līguma daļu un darbus (Konkursa nolikuma 4. pielikums).
Apakšuzņēmēja izpildāmo darbu kopējo vērtību noteic, ņemot vērā apakšuzņēmēja un visu attiecīgā iepirkuma ietvaros tā saistīto uzņēmumu veicamo būvdarbu vai sniedzamo pakalpojumu vērtību. Par saistīto uzņēmumu uzskata kapitālsabiedrību, kurā saskaņā ar koncerna statusu nosakošajiem normatīvajiem aktiem apakšuzņēmējam ir izšķirošā ietekme vai kurai ir izšķirošā ietekme apakšuzņēmējā, vai kapitālsabiedrību, kurā izšķirošā ietekme ir citai kapitālsabiedrībai, kurai vienlaikus ir izšķirošā ietekme attiecīgajā apakšuzņēmējā.
Pretendents, kā arī apakšuzņēmējs, dokumentu parakstīšanai var izmantot elektroniskās informācijas sistēmā iestrādāto paraksta rīku, kas nodrošina elektroniskā dokumenta parakstītāja identitātes apstiprināšanu vai elektronisko parakstu, kas atbilst normatīvajiem aktiem par elektronisko dokumentu un elektroniskā paraksta statusu.

	8.2.10. Atbilstoši PIL 49. panta nosacījumiem Pretendents var iesniegt Eiropas vienoto iepirkuma procedūras dokumentu (turpmāk – EVIPD) kā sākotnējo pierādījumu atbilstībai paziņojumā par līgumu un iepirkuma procedūras dokumentos noteiktajām Pretendentu atlases prasībām. Var iesniegt veidlapu atbilstoši Eiropas Komisijas 2016. gada 5. janvāra Īstenošanas regulai 2016/7, ar ko nosaka standarta veidlapu Eiropas vienotajam iepirkuma procedūras dokumentam, kas pieejama http://espd.eis.gov.lv/.  
Veidlapa jāiesniedz par Pretendentu, kā arī par katru piegādātāju apvienības dalībnieku (arī par katru personālsabiedrības dalībnieku, ja Pretendents ir personālsabiedrība), par katru personu, uz kuras iespējām Pretendents balstās, lai apliecinātu, ka tā kvalifikācija atbilst paziņojumā par līgumu vai iepirkuma procedūras dokumentos noteiktajām prasībām, kā arī par katru tā norādīto apakšuzņēmēju, kura veicamo būvdarbu vai sniedzamo pakalpojumu vērtība ir vismaz 10 000 euro. 
Aizpildot EVIPD veidlapu, obligāti jāaizpilda veidlapas II daļa “Informācija par ekonomikas dalībnieku”, III daļa “Izslēgšanas iemesli”, IV daļa “Atlases kritēriji”, VI daļa “Noslēguma apliecinājumi”.
Piegādātāju apvienība par katru tās dalībnieku iesniedz atsevišķu EVIPD veidlapu. 
Starptautisko un Latvijas Republikas nacionālo sankciju likumā noteiktie izslēgšanas noteikumi ir iekļauti valsts tiesību normās paredzētajos izslēgšanas iemeslos EVIPD sagataves III daļas „Izslēgšanas iemesli” D sadaļā.
Pretendents var Pasūtītājam iesniegt EVIPD, kas ir bijis iesniegts citā iepirkuma procedūrā, ja tas apliecina, ka tajā iekļautā informācija ir pareiza.
Pasūtītājam jebkurā iepirkuma procedūras stadijā ir tiesības prasīt, lai Pretendents iesniedz visus vai daļu no dokumentiem, kas apliecina atbilstību paziņojumā par līgumu vai iepirkuma procedūras dokumentos noteiktajām Pretendentu atlases prasībām. Pasūtītājs nepieprasa tādus dokumentus un informāciju, kas ir tā rīcībā vai ir pieejama publiskās datubāzēs



Iepirkuma dokumentācijā Pretendentam, kuram tiks piešķirtas iespējamas iepirkuma līguma slēgšanas tiesības, paredzēta Publisko iepirkumu likuma 42.panta otrās daļas 1., 2., 3., 4., 5., 6., 7., 10., 11., 12., 13. un 14.punktā noteikto pretendentu izslēgšanas noteikumu pārbaude, kā arī tiks veikta pārbaude par Starptautisko un Latvijas Republikas nacionālo sankciju likuma 111.panta pirmās daļas nosacījumiem.
